ET
L 52/16
Euroopa Liidu Teataja
20.2.2023
III LISA
Ametlikku vaktsineerimiskavasse lisatav teave 1.
OSA
1.
Peetavad loomad: a) II lisa kohaselt tehtud hindamise kirjeldus ja tulemused, sh epidemioloogiline olukord ja asjakohane teave, mida kasutati hindamise alusena; b) peamised eesmärgid ja sihid koos valitud vaktsineerimisstrateegia ja ametliku vaktsineerimiskavaga; c) selle vaktsineerimistsooni üksikasjalik geograafiline kirjeldus, kus vaktsineerimine toimub, ning võimaluse ja vajaduse korral vaktsineeritavaid loomi pidavate ettevõtete asukoht, sealhulgas kaardid; d) asjakohastel juhtudel vaktsineerimistsooni ümbritseva tsooni üksikasjalik geograafiline kirjeldus ja võimaluse korral loetellu kantud liikidesse kuuluvaid loomi pidavate ettevõtete asukoht, sealhulgas kaardid; e) vaktsineerimistsoonis asuvate loetellu kantud liikidesse kuuluvaid loomi pidavate ettevõtete arv ja nende ettevõ­ tete arv, kus loomi tuleb vaktsineerida, kui see on erinev; f)
loetellu kantud liikidesse kuuluvate vaktsineeritavate peetavate loomade hinnanguline arv, nende kategooriad ja vajaduse korral nende vanus;
g) vaktsineeritud loomade ja nende saaduste kavandatud lõppkasutus; h) vaktsineerimisest vabastatud loomaliigid ja vabastamise põhjendused; i)
vaktsiini manustamise kord ja vaktsiini manustamise üle tehtava järelevalve süsteem;
j)
vaktsineerimise kavandatav kestus, alates vaktsineerimise algusest kuni vaktsineerimisjärgse järelevalve lõppemi­ seni;
k) vaktsiini omaduste kokkuvõte, sh toote (toodete) ja tootja(te) nimi ning manustamisviisid; l)
märge selle kohta, kas vaktsiini kasutatakse kooskõlas määruse (EL) 2019/6 artikli 110 lõikega 2;
m) artikli 9 lõike 1 punktis c ja artikli 10 lõike 2 punktis b osutatud tugevdatud kliinilise ja laboratoorse seire üksikasjad; n) kohaldatavad hügieeni- ja bioturvalisusnõuded; o) vaktsineerimise dokumenteerimissüsteem; p) lisaks käesolevas määruses sätestatud piirangutele ja meetmetele kohaldatavad vaktsineeritud loomade ja nende saaduste veo piirangud ja muud riskimaandamismeetmed taudi võimaliku leviku tõrjumiseks ning nende kestus; q) teabekampaania, mis korraldatakse ettevõtjate ja üldsuse teavitamiseks vaktsineerimisest, sealhulgas loetellu kantud liikidesse kuuluvate vaktsineeritud loomade saaduste ohutusest inimtoiduks; r) muud asjaolud, mida pädev asutus peab konkreetse olukorra puhul asjakohaseks.